**Z Á P I S N I C A**

**zo zasadnutia komisie podnikateľskej činnosti a cestovného ruchu pri MsZ**

**v Šamoríne dňa 29.09.2020**

**Prítomní:** Mgr. Henrieta Balheimová, Ing. Tibor Duducz, Roland Kovács, Mgr. Pirk Ilona Ing. Renáta Vadoczová, Ing. Monika Longhino, JUDr. Miroslava Hargašová

**Program:**

1. **reklamné tabule v meste**
2. **informačno-navigačný systém pre peších**
3. **výmena autobusových prístreškov**
4. **rôzne**

Na úvod zasadnutia predsedníčka vyhodnotila práce, ktoré sa uskutočnili za uplynulé obdobie roka 2020. V Čilistove boli odstránené vitrína, IRP zariadenie, stará lavička a starý autobusový prístrešok.

Jarné trhy, POMLÉ Festival sa ani remeselné/farmárske trhy sa neuskutočnili z dôvodu vyhlásenia mimoriadnej situácie na území Slovenskej republiky a pandémie ochorenia COVID-19 a prijatých opatrení ÚVZ SR.

Pred vstupom do ZUŠ a Sobášnej siene bolo skultúrnené okolie.

Banner na budove MsKS prekryl zanedbaný stav bývalej kaviarne s reštauráciou.

**K bodu 1)**

Na území mesta boli odstránene IRP zariadenia (betónové valce) a vitríny, ktorých stav bol už nevyhovujúci. Boli osadené nové vitríny na uliciach (Gazdovský rad, Školská, Parková, Šamorínska, Prvá)

Vitríny propagujúce športové kluby v Šamoríne boli rozmiestnené po meste pred jednotlivé športové kluby.

Mesto objednalo zameranie reklamných tabúľ v meste s cieľom zistiť, kde a na čích pozemkoch sa nachádzajú. Počet a stav reklamných tabúľ v meste je nevyhovujúci.

**K bodu 2)**

Členom komisie bola predložená mapa Šamorína s návrhom na umiestnenie informačno-navigačného systému pre peších, aby navrhli jednotlivé informácie, ich počet a rozmiestnenie na jednotlivých stĺpoch.

**Termín: do konca októbra 2020**

**k bodu 3)**

Členovia komisie boli informovaní o ponuke na výmenu autobusových prístreškov v meste (č.sp. 2510/2020), ktoré vybuduje spoločnosť na vlastné náklady a po skončení užívania odovzdá do vlastníctva mesta, ako aj umiestnenie obojstranných City lightov ako súčastí zastávok. Bližšie podrobnosti budú súčasťou zmluvy, ktorú predložia mestu na schválenie.

Väčšina členov odporúča vymeniť autobusové prístrešky za nové a súhlasí s navrhovanými zmenami, jeden člen sa zdržal hlasovania.

**K bodu 4)**

Budova Korony a jej prerábka je v záverečnej fáze. Finančné prostriedky z OOCR, ktoré neboli tento rok použité na POMLÉ Festival a ost. podujatia budú použité na zariadenie turistickej informačnej kancelárie (TIK) v budove KORONA a nákup špeciálnych vitrín, v ktorých budú umiestnené vystavované historické artefakty.

Ďalej bola predložená ponuka na službu hlásenierozhlasu.sk, ktorá slúži na informovanie občanov pomocou rôznych komunikačných kanálov. Členovia komisie navrhli, aby si mesto radšej vytvorilo vlastnú aplikáciu pre občanov.

V súvislosti s organizáciou Vianočných trhov 2020 tento rok členovia navrhli, aby sa investovalo viac do výzdoby a zabezpečenia vianočnej atmosféry aj pre prípad, že by sa Vianočné trhy tento rok neuskutočnili z dôvodu prijatých opatrení ÚVZ SR.

Členovia boli informovaní o vyhlásenej súťaži: ŠAMORÍN, TAKTO ŤA MÁM RÁD!, v ktorej očakávame také diela, ktoré sa neskôr môžu použiť na tlač pohľadníc. Súťaž je bez tematického obmedzenia, diela môžu zobrazovať budova alebo iné objekty, prírodu, osoby, alebo skupiny osôb.

Nakoľko ďalšie návrhy predložené neboli predsedníčka poďakovala prítomným za účasť a rokovanie ukončila.

 Mgr. Henrieta Balheimová

 predsedníčka

Zapísala: JUDr. Hargašová